**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 100**

**din 29 august 2024**

**privind încetarea** **Acordului de parteneriat încheiat între UAT Județul Suceava și UAT Municipiul Câmpulung Moldovenesc, precum și a Actului adițional nr. 1 la implementarea proiectului *„Construire clădire pentru Școala Profesională Specială Câmpulung Moldovenesc”*, finanțat din PNRR, Componenta 15 – Educație, Investiția 10: Dezvoltarea rețelei de școli verzi și achiziționarea de microbuze verzi**

Consiliul Local al municipiului Câmpulung Moldovenesc, întrunit în ședința ordinară din data de 29 august 2024;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 26489 din 12.08.2024;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 26490 din 12.08.2024;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 26491 din 12.08.2024;

 -Avizul Comisiei de specialitate a Consiliului Local;

 -Adresa nr. 21254/24.07.2024 a Consiliului Județean Suceava înregistrată la nr. 24675 din 24.07.2024;

 -Prevederile art. 1321 și 1322 din Legea nr. 287/2009 privind Codul Civil, cu modificările și completările ulterioare;

 -Prevederile art. 17 alin. (1) și (2) din Acordul de parteneriat nr. 18049 din 05.07.2023 înregistrat la Primăria Municipiului Câmpulung Moldovenesc la nr. 24535 din 03.07.2023;

În temeiul prevederilor art. 129 alin. (1), alin. (2) lit. c), art. 139 alin. (3) lit. g), art. 140 alin. (1) și art. 196 alin. (1) lit. c) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**Se aprobă încetarea Acordului de parteneriat nr. 18049 din 05.07.2023 înregistrat la Primăria Municipiului Câmpulung Moldovenesc la nr. 24535 din 03.07.2023, precum și a Actului adițional nr. 1 înregistrat la nr. 35446 din 28.12.2023, respectiv 45504 din 28.12.2023 la implementarea proiectului *„Construire clădire pentru Școala Profesională Specială Câmpulung Moldovenesc”*, finanțat din PNRR, Componenta 15 – Educație, Investiția 10: Dezvoltarea rețelei de școli verzi și achiziționarea de microbuze verzi.

**Art.2.**La data intrării în vigoare a prezentei hotărârii, Hotărârea Consiliului Local nr. 88 din 22 iunie 2023 privind aprobarea Acordului de parteneriat și participarea Municipiului Câmpulung Moldovenesc la implementarea proiectului *”Construire clădire pentru Școala Profesională Specială Câmpulung Moldovenesc”*, finanțat prin PNRR, Componenta 15 – Educație, Investiția 10: Dezvoltarea rețelei de școli verzi și achiziționarea de microbuze verzi și Hotărârea Consiliului Local nr. 194 din 28 decembrie 2023 pentru încheierea unui Act adițional la Acordul de parteneriat aprobat prin Hotărârea Consiliului Local nr. 88/22.06.2023 privind aprobarea Acordului de parteneriat și participarea Municipiului Câmpulung Moldovenesc la implementarea proiectului ”Construire clădire pentru Școala Profesională Specială Câmpulung Moldovenesc”, finanțat prin PNRR, Componenta 15 – Educație, Investiția 10: Dezvoltarea rețelei de școli verzi și achiziționarea de microbuze verzi se abrogă.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Munteanu Mircea - Traian** |  | **Contrasemnează:****SECRETAR GENERAL****AL MUNICIPIULUI****Erhan Rodica** |